કેપ્ટનશિપ છોડ્યા બાદ ગંભીરે પોતાના ક્રિકેટ કરિયરને લઇ મીડિયા સાથે વાતચીત કરી. દરમિયાન તેમણે કહ્યું કે, “આગળ શું થશે તે નથી જાણતો, આ મામલે હજુ કાંઇ નિર્ણય નથી લીધો, આરામથી બેસીને આ અંકે નિર્ણય લઇશ.” ગંભીરની કેપ્ટનશિપમાં કોલકાતા નાઇટ રાઇડર્સે 2012 અને 2014માં આઇપીએલનો ખિતાબ જીત્યો હતો. પરંતુ આ સિઝનની હરાજી પહેલા જ કેકેઆર ફ્રેન્ચાઇઝીએ ગંભીરને છોડી દીધો હતો અને એમના નામ પર બોલી પણ ન લગાવી.